ፖሊሲ ምሩጽ ፕረዝደንት ኣሜሪካ ዶናልድ ትራምፕ ንዕዳጋን ንግዲን ዓለም ብኸመይ ይጸልው ዋና ትኹረት ብዙሓት እንተኾነ'ዃ ኣብ ኣፍሪቃ'ኸ እንታይ ጽልዋ ኽህልዎ እዩ'ውን ካብ ዝለዓሉ ዘለዉ ዛዕባታት ሓደ እዩ። ገለ ተንተንቲ ምምሕዳር ዶናልድ ትራምፕ ንገለ መራሕቲ ኣፍሪካ ናብ ዓቓባዊ ማህበራዊ ፖሊሲ ክህልዎም ከለዓዕል እዩ ይብሉ።
ኣብ ደቡብ ሱዳን ግጥም ኹዕሶ እግሪ እንግሊዝ ኣብ ዝርእዩ ዝነበሩ እኹባት ሰባት ብዝተኸፍተ ተኹሲ ቁጽሪ ዝሞቱ ሰባት 13 ምብጽሑ ፖሊስ'ታ ሃገር ኣፍሊጡ።
ዓለምለኸ ተሓላቂ ሰብኣዊ መሰላት ኣምንስቲ ኢንተርናሽናል ፖሊስ ጣልያን ኣብ ልዕሊ ካብ ሰሜን ኣፍሪካ ናብ ማያዊ ዶባት ጣልያን ዝኣትው ስደተኛታት ከም ማህረምቲ ዝአመሰሉ ካልኦት ስቅያትን መግሃስትታት ሰብአዊ መሰላት ፈጺሞም ክብል ከሲሱ።
ፕረዝደንት ሶማል ሓሰን ሸኽ ማሕሙድ መንግስቶም ንጋዜጠኛታት ከምዝከላኸልን ኣብ ልዕሊ ጋዜጠኛታት ገበን ዝፈፀመ ድማ ናብ ሕጊ ከምዘቕርቡን ገሊፆም።
ዳኛ ቤት ፍርዲ ደቡብ ኣፍሪቃ ኣብ ምምሕዳር ፕረዝደንት ዙማ ንዝቐረበ ክስታት ብልሽውና ዝሓዘ ሪፖርት ወግዓዊ ኽኸውን ወሲኑ'ሎ። እቶም ዳኛ ነዚ ውሳኔ ሎሚ ረቡዕ ዘመሓላለፍዎ ክኾኑ ኸለው እዚ ውሳኔ ፕረዝደንት ዙማ እቲ ሪፖርት ወግዓዊ ከይኸውን ከካይድዎ ዝጸንሑ ጓስጓስ ከምዘቋረጽዎ ድሕሪ ምግላጾም ምውሳኑ ተፈሊጡ'ሎ።
ኢልሃን ዑመር ቅድሚ 22 ዓመታት ካብ ሃገራ ሶማል ተሰዲዳ ኣብ ኬንያ መዓስከር ስደተኛታት ዝተዓቑበት ሎሚ ኣብ ኣሜሪካ ክፍለ ግዝኣት ሚነሶታ ኣብ ቤት ምኽሪ ተወከልቲ ኣባል ንምዃን ተወዳደር ዘላ'ያ። ኣብ ኣሜሪካ ታሪኽ ንምስራሕ ዝመደበት ኢልሃን መባእታዊ ዘመተ ምርጫ ዕውት ኔሩ። ጓል 33 ዓመት ኢልሃን ዑመር ምሉእ ርእሰ ተአማንነት ኣለዋ ብውሳኔኣ ድማ ኣይትጠዓሰን።
ናይ ታንዛንያ ፕረዝደንት ጆን ማጉፋሊ ስልጣን ካብ ዝሕዙ ናይ መጀመርያ ወግዓዊ ዑደት ኣብ ኬንያ ይፍጽሙ'ለው።
ደቡብ ኣፍሪካን ብሩንዲን ካብ ኣባልነት ዓለምለኸ ቤት ፍርዲ ገበን ንምውፃእ ድልየት ከምዘለወን ዝገልፅ ደብዳቤ ናብ ዋና ፀሓፊ ሕቡራት መንግስታት ልኢኸን።ጋምቢያ እውን ደብዳቤ ክልእኽ እየ ኢላ'ላ።
ተወሳኺ ጽዓን